b'\n_START_ARTICLE_\nNatascha Kampusch\n_START_SECTION_\nUgrabitev\n_START_PARAGRAPH_\nV sredo, 2. marca 1998, je od\xc5\xa1la v \xc5\xa1olo, a se ni ve\xc4\x8d vrnila. Najprej so mislili, da je pobegnila od doma zaradi prepira s svojo mamo, vendar so pri\xc4\x8de potrdile, da so jo videle vstopiti v bel kombi. Sledila je obse\xc5\xbena preiskava, ki pa ni obrodila rezultatov. Pozneje se je izkazalo, da so v preiskavi kot voznika belega vozila zasli\xc5\xa1ali tudi njenega ugrabitelja, tedaj 36-letnega Wolfganga Priklopila, vendar ga niso obto\xc5\xbeili, saj se je policiji njegov zagovor, da je kombi potreboval za prevoz gradbenega materiala, zdel verjeten._NEWLINE_Leta 2001 je \xc5\xa1tajerski politik Martin Wabl obto\xc5\xbeil dekli\xc4\x8dino dru\xc5\xbeino vpletenosti v primer, vendar avstrijska zvezna policija ni na\xc5\xa1la tovrstnih dokazov. Preu\xc4\x8dili so tudi morebitne vzporednice z belgijskim pedofilom in serijskim morilcem Fourniretom._NEWLINE_Kampuscheva je izkoristila trenutek ugrabiteljeve nepozornosti in zbe\xc5\xbeala, ter ogovorila sosedo, ki je obvestila policijo. \xc5\xbde prej je v spremstvu ugrabitelja od\xc5\xa1la na plano, vendar ni sku\xc5\xa1ala zbe\xc5\xbeati, verjetno zaradi stockholmskega sindroma. Identificirali so jo na podlagi brazgotine na telesu, kot tudi prek potnega lista z njenim imenom, ki so ga na\xc5\xa1li v kletni je\xc4\x8di, kjer je bila zaprta in izolirana od sveta le nekaj kilometrov stran od doma\xc4\x8de hi\xc5\xa1e._NEWLINE_44-letni ugrabitelj Wolfgang Priklopil je po pobegu storil samomor tako, da je sko\xc4\x8dil pod vlak._NEWLINE_Kasneje je dala avstrijski televiziji intervju.'